വികസനം മുരടിച്ച് കല്ലാര്കുട്ടി അടിമാലി: വികസന മുരടിപ്പില് കുരുങ്ങി കല്ലാര്കുട്ടി. വിവിധ ഭാഗങ്ങളില്നിന്നെത്തുന്ന റോഡുകളുടെ സംഗമ കേന്ദ്രമാണ് കല്ലാര്കുട്ടി. അടിമാലി കുമളി ദേശീയപാതയിലേക്ക് കല്ലാര്കുട്ടി വെള്ളത്തൂവല് റോഡ് സംഗമിക്കുന്ന ഇടമാണ് കല്ലാര്കുട്ടി. ടൗണിലെ കൊടുംവളവ് ഗതാഗതക്കുരുക്കിനും കാരണമാകുന്നുണ്ട്. ടൗണിനോടുചേര്ന്ന് നാളുകള്ക്കുമുന്പ് ഇടിഞ്ഞുപോയ ദേശീയപാതയുടെ നിര്മാണ കാര്യത്തിലും അലംഭാവം തുടരുന്നതായും പരാതിയുണ്ട്. നിയന്ത്രണം നഷ്ടമായ ലോറി വ്യാപാര സ്ഥാപനങ്ങളിലേക്ക് പാഞ്ഞുകയറി വലിയ നാശവും ഉണ്ടായിട്ടുണ്ട്. കാലവര്ഷമാരംഭിച്ചാല് ടൗണിനോടു ചേര്ന്നുള്ള ഭാഗത്ത് മണ്ണിടിച്ചില് ഭീഷണിയും ഉടലെടുക്കും. ഇത്തരം പ്രശ്നങ്ങള്ക്കെല്ലാം പരിഹാരമായാണ് ടൗണിന്റെ സമഗ്ര വികസനം വ്യാപാരികളും പ്രദേശവാസികളും മുന്പോട്ടുവയ്ക്കുന്നത്. കല്ലാര്കുട്ടി അണക്കെട്ടിന്റെ ടൂറിസം സാധ്യതകളെ പ്രയോജനപ്പെടുത്തണമെന്നും ആവശ്യമുയരുന്നുണ്ട്.